ગાંધીનગર ખાતે રાજ્યસભાની ચૂંટણી માટે ભાજપના રાષ્ટ્રીય અધ્યક્ષ અમિત શાહે નામાંકન પત્ર ભર્યું. સાથે જ કેન્દ્રીય મંત્રી સ્મૃતિ ઇરાની અને કોંગ્રેસ છોડી ભાજપના છેડો પકડનાર બલવંતસિંહ રાજપૂત પણ આ પદ માટે નામાંકન ભર્યું હતું. ઉલ્લેખનીય છે કે ગુરુવારે જ્યારે શંકર સિંહ વાઘેલા સગા તેવા બલવંતસિંહ રાજપૂતે કોંગ્રેસમાંથી રાજીનામું આપવાની વાત કરી ત્યારથી જ તેમનું નામ રાજ્યસભા પદની ચૂંટણીના ઉમેદવાદ તરીકે ઉલ્લેખાતું હતું. અને આજે ભાજપના ટેકા સાથે તેવું થઇ પણ ગયું.